بین الاقوامی بحری تنظیم

بین الاقوامی بحری تنظیم (انگریزی: World Tourism Organization) اقوام متحدہ کا خصوصی ادارہ ہے جس کا قیام 17 مارچ 1948ء کو عمل میں آیا۔ اس ادارے کا مقصد حکومتوں کے مابین سمندری نقل و حمل میں جہاز رانی کے بارے میں اطلاعات کے تبادلے اور تعاون کی بابت نظام قائم کرنا ہے۔ اس کے علاوہ یہ ادارہ بحری حفاظت اور جہاز رانی کی بابت اعلیٰ معیار کو قائم رکھتا ہے، جہاز رانی کی بابت حکومتوں کی جانب سے غیر ضروری پابندیوں کو ختم کرنے کے لیے اقدامات کرتا ہے۔یہ ادارہ جہاز راں کمپنیوں کی طرف سے عائد کردہ رکاوٹوں کے تدارک کے لیے بھی مناسب طریقوں پر غور کرتا ہے اور جہاز رانی کی بابت بین الاقوامی کانفرنسیں طلب کرتا ہے۔ بین الاقوامی ضابطوں اور اقرار ناموں کے مسودات مرتب کرنا بھی اس ادارے کی ذمہ داریوں میں شامل ہے۔ ادارے کا سربراہ سیکریٹری جنرل کہلاتا ہے۔ موجود ہ سیکریٹری جنرل جنوبی کوریا کے کٹیک لیم Kitack Lim ہیں۔ اس ادارے کا صدر دفتر لندن میں قائم ہے۔ مزید دیکھیے اقوام متحدہ اقتصادی و سماجی کونسل حوالہ جات